На працягу снежня 1943 г. партызаны. ні на дзень не спынялі сваю баявую дзейнасць. У дакладной запісцы камандавання Мінскага партызанскага злучэння сакратару ЦК КП(б)Б П.К. Панамарэнку паведамляецца, што 27 снежня сіламі брыгады № 64 імя В. Чкалава быў разгромлены нямецка-паліцэйскі гарнізон у в.Белічы Слуцкага раёна (тылы 102-й нямецкай арміі), дзе забіта 38 нямецкіх салдат і афіцэраў. Узята трафеяў: 18 вінтовак, 2 ручныя кулямёты, 6 павозак, 12 коней з сёдламі і больш за 6 тысяч патронаў.